

**Οι ηγεσίες Κυπριακής Ομοσπονδίας Τριάθλου και ΝΟΚ στον ΚΟΑ**

Οι ηγεσίες της Κυπριακής Ομοσπονδίας Τριάθλου και του Ναυτικού Ομίλου Κερύνειας βρέθηκαν στα γραφεία του Κυπριακού Οργανισμού Αθλητισμού την Τρίτη 31 Ιανουαρίου 2023, προκειμένου να συναντηθούν με τον Πρόεδρο του ΚΟΑ Ανδρέα Μιχαηλίδη.

Από πλευράς του Οργανισμού παρευρέθηκαν επίσης τα μέλη ΔΣ Κάλλη Χατζηιωσήφ, Έλενα Παπακώστα, Ανδρόνικος Ανδρονίκου και Σωτήρης Αδάμου, καθώς και οι Λειτουργοί Πάρις Αβρααμίδης, Παναγιώτα Τάμπα, Αντιγόνη Τάμπα και Φρόσω Μανωλούδη. Την Κυπριακή Ομοσπονδία Τριάθλου εκπροσώπησαν ο Γενικός Γραμματέας Ηρακλής Ηρακλέους και το μέλος ΔΣ Ευαγόρας Ευαγόρου, ενώ από πλευράς ΝΟΚ παρέστησαν ο Πρόεδρος Φλωρέντζος Καραγιαννάς, το μέλος ΔΣ Έλενα Μιχαήλ και ο προπονητής Γιώργος Σοφοκλέους.

Στη συνάντηση συζητήθηκαν θέματα που απασχολούν την Κυπριακή Ομοσπονδία Τριάθλου και τέθηκαν επί τάπητος διάφοροι προβληματισμοί, με στόχο να βρεθούν οι ενδεδειγμένες λύσεις.